Projektas

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS FRIDRICHO BAJORAIČIO VIEŠOSIOS BIBLIOTEKOS ŠILUTĖS MIESTO FILIALO UŽDARYMO**

2017 m. sausio d. Nr. T1-

Šilutė

 Vadovaudamasi Lietuvos Respublikos vietos savivaldos įstatymo 6 straipsnio 13 punktu, 16 straipsnio 2 dalies 26 punktu ir 18 straipsnio 1 dalimi, Lietuvos Respublikos bibliotekų įstatymo 10 straipsnio 6 dalies 1 punktu, 10 straipsnio 7 dalimi ir atsižvelgdama į Šilutės rajono savivaldybės Fridricho Bajoraičio viešosios bibliotekos direktorės 2017 m. sausio 4 d. raštą Nr. 1.9-2 „Dėl Šilutės rajono savivaldybės Fridricho Bajoraičio viešosios bibliotekos Šilutės miesto filialo uždarymo“, Šilutės rajono savivaldybės taryba

 n u s p r e n d ž i a:

1. Uždarytinuo 2017 m. vasario 1 d. Šilutės rajono savivaldybės F. Bajoraičio viešosios bibliotekos Šilutės miesto filialą (Bibliotekos struktūrinį padalinį).

2. Pakeisti Šilutės rajono savivaldybės tarybos 2015 m. birželio 25 d. sprendimo Nr. T1-2570 „Dėl Šilutės rajono savivaldybės Fridricho Bajoraičio viešosios bibliotekos nuostatų nauja redakcija patvirtinimo“ 23 punktą ir jį išdėstyti taip:

„23. Biblioteka turi 21 struktūrinį padalinį (toliau – filialus), kurių skaičių ir išdėstymą nustato savininko teises ir pareigas įgyvendinanti institucija. Bibliotekos filialas nėra juridinis asmuo, bet turi Registrų centre įregistruotą buveinę ir veikia pagal Bibliotekos direktoriaus patvirtintus nuostatus.“.

2.1. Šilutės rajono savivaldybės tarybos 2015 m. birželio 25 d. sprendimu Nr. T1-2570 „Dėl Šilutės rajono savivaldybės Fridricho Bajoraičio viešosios bibliotekos nuostatų nauja redakcija patvirtinimo“ patvirtintų nuostatų išbraukti „Bibliotekos struktūra“ 23.2.9 eilutę „Šilutės miesto filialas – H. Šojaus g. 2A, LT-99128 Šilutė“.

3. Įgalioti Šilutės rajono savivaldybės Fridricho Bajoraičio viešosios bibliotekos direktorę Laimą Dumšienę įregistruoti pakeitimus Juridinių asmenų registre.

4. Pavesti:

4.1. Šilutės rajono savivaldybės Fridricho Bajoraičio viešosios bibliotekos direktorei:

4.1.1. organizuoti Šilutės miesto gyventojų bibliotekinį aptarnavimą atsižvelgiant į vietos specifiką;

4.1.2. organizuoti Šilutės miesto filialo dokumentų fondo ir inventoriaus perskirstymą kitiems filialams;

4.2. Šilutės rajono savivaldybės administracijos direktoriui – apie Šilutės miesto filialo uždarymą informuoti Lietuvos Respublikos kultūros ministeriją.

5. Pripažinti netekusiu galios Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms“ 1.31.2.punktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2017 -01-

Virgilijus Pozingis

2017-01-11

Vita Stulgienė

2017-01-10

Arvydas Bielskis

2017 – 01-11

Zita Tautvydienė

2017-01-11

Parengė

Vilma Griškevičienė

2017-01-09

ŠILUTĖS RAJONO SAVIVALDYBĖS ADMINISTRACIJOS KULTŪROS SKYRIUS

**AIŠKINAMASIS RAŠTAS**

**Dėl TARYBOS sprendimo „DĖL ŠILUTĖS RAJONO SAVIVALDYBĖS FRIDRICHO BAJORAIČIO VIEŠOSIOS BIBLIOTEKOS ŠILUTĖS MIESTO** **FILIALO UŽDARYMO“**

2017 m. sausio 9 d.

Šilutė

|  |
| --- |
| ***1. Parengto projekto tikslai ir uždaviniai.*** |
| 1. Uždarytinuo 2017 m. vasario 1 d. Šilutės rajono savivaldybės F. Bajoraičio viešosios bibliotekos Šilutės miesto filialą (Bibliotekos struktūrinį padalinį).2. Pakeisti Šilutės rajono savivaldybės tarybos 2015 m. birželio 25 d. sprendimo Nr. T1-2570 „Dėl Šilutės rajono savivaldybės Fridricho Bajoraičio viešosios bibliotekos nuostatų nauja redakcija patvirtinimo“ 23 punktą ir jį išdėstyti taip:„23. Biblioteka turi 21 struktūrinį padalinį (toliau – filialus), kurių skaičių ir išdėstymą nustato savininko teises ir pareigas įgyvendinanti institucija. Bibliotekos filialas nėra juridinis asmuo, bet turi Registrų centre įregistruotą buveinę ir veikia pagal Bibliotekos direktoriaus patvirtintus nuostatus.“.2.1. Šilutės rajono savivaldybės tarybos 2015 m. birželio 25 d. sprendimu Nr. T1-2570 „Dėl Šilutės rajono savivaldybės Fridricho Bajoraičio viešosios bibliotekos nuostatų nauja redakcija patvirtinimo“ patvirtintų nuostatų išbraukti „Bibliotekos struktūra“ 23.2.9 eilutę „Šilutės miesto filialas – H. Šojaus g. 2A, LT-99128 Šilutė“.3. Įgalioti Šilutės rajono savivaldybės Fridricho Bajoraičio viešosios bibliotekos direktorę Laimą Dumšienę įregistruoti pakeitimus Juridinių asmenų registre.4. Pavesti:4.1. Šilutės rajono savivaldybės Fridricho Bajoraičio viešosios bibliotekos direktorei:4.1.1. organizuoti Šilutės miesto gyventojų bibliotekinį aptarnavimą atsižvelgiant į vietos specifiką;4.1.2. organizuoti Šilutės miesto filialo dokumentų fondo ir inventoriaus perskirstymą kitiems filialams;4.2. Šilutės rajono savivaldybės administracijos direktoriui – apie Šilutės miesto filialo uždarymą informuoti Lietuvos Respublikos kultūros ministeriją.5. Pripažinti netekusiu galios:5.1. Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms“ 1.31.2.punktą. |
| ***2. Kaip šiuo metu yra sureguliuoti projekte aptarti klausimai.*** |
|  Šilutės rajono savivaldybės taryba 2015-06-25 sprendimu Nr. T1-2570 „Dėl Šilutės rajono savivaldybės Fridricho Bajoraičio viešosios bibliotekos nuostatų nauja redakcija patvirtinimo“ [www.infolex.lt/silute/Default.aspx?Id=3&DocId=34728](http://www.infolex.lt/silute/Default.aspx?Id=3&DocId=34728) įteisino F. Bajoraičio viešosios bibliotekos filialų skaičių ir jų išdėstymą rajono teritorijoje. Šiuo sprendimu patvirtintų nuostatų 23 punktas reglamentuoja „Biblioteka turi 22 struktūrinius padalinius (toliau – filialus)...“. Lietuvos Respublikos Bibliotekų įstatymo [www.e-tar.lt/portal/lt/legalAct/TAR.5A04D7CC7EF6/TAIS\_464213](http://www.e-tar.lt/portal/lt/legalAct/TAR.5A04D7CC7EF6/TAIS_464213) 10 straipsnio „Savivaldybės viešoji biblioteka“ 6 dalies 1 punktas reglamentuoja „Kad būtų užtikrintas bibliotekos paslaugų prieinamumas savivaldybės teritorijos gyventojams, steigiami savivaldybės viešosios bibliotekos filialai: 1) miestuose (filialai paprastai steigiami vidutiniškai 20–30 tūkst. gyventojų)“. Šilutės mieste Hugo Šojaus g. 2A-1 daugiabučiame name veikia miesto filialas. Šilutės mieste (2017 01 01) gyvena 16 275 gyventojai. Atstumas nuo filialo iki F. Bajoraičio viešosios bibliotekos – 1,36 km. Šilutės miesto filiale buvo 2 bibliotekininko pareigybės ir 0,25 valytojos pareigybės. Šilutės miesto filialo vyresnioji bibliotekininkė Viešosios bibliotekos direktoriaus 2016-11-04 įsakymu Nr. P(2.1)-99 nuo 2016-11-07 atsilaisvinus darbo vietai buvo perkelta į F. Bajoraičio viešosios bibliotekos Fondo organizavimo skyrių, kadangi ji yra bibliotekinį išsilavinimą ir patirtį turintis specialistas. Antroji bibliotekininkė šalių susitarimu Viešosios bibliotekos direktoriaus įsakymu nuo 2016-12-31 atleista iš pareigų pagal Lietuvos Respublikos darbo kodekso 125 straipsnio 1 dalį, 140 straipsnio 6 dalį, 141 straipsnio 1 ir 2 dalis, 177 straipsnio 2 dalį. Šilutės miesto filialo valytojos 0,25 pareigybė bus panaikinta po filialo uždarymo. Šiuo metu gyventojus filiale laikinai aptarnauja F. Bajoraičio viešosios bibliotekos specialistas. Šilutės miesto filialo skaitytojams ir lankytojams bibliotekinės paslaugos yra ir bus teikiamos F. Bajoraičio viešojoje bibliotekoje (Tilžės g. 10), paslaugos bus dar labiau išplėtotos rekonstruotuose Tilžės g. 12 patalpose. Todėl F. Bajoraičio viešosios bibliotekos direktorė siūlo uždaryti filialą Šilutės mieste. Vadovaujantis Lietuvos Respublikos vietos savivaldos įstatymo [www.e-tar.lt/portal/lt/legalAct/TAR.D0CD0966D67F/IsoLyWbPuj](http://www.e-tar.lt/portal/lt/legalAct/TAR.D0CD0966D67F/IsoLyWbPuj) 6 straipsnio 13 punktu savarankiškoms savivaldos funkcijoms yra priskiriama „..savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra“, šio įstatymo 18 straipsnio 1 dalis reglamentuoja, kad „Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba...“. To paties įstatymo 16 straipsnio 2 dalies 26 punktas numato savivaldos sprendimų „dėl disponavimo savivaldybei nuosavybės teise priklausančiu turtu priėmimas“, šiuo atveju – Šilutės miesto filialo patalpų grąžinimas Šilutės rajono savivaldybei po Šilutės miesto filialo veiklos pabaigimo. Bibliotekų įstatymo 10 straipsnio 7 dalis nustato „Savivaldybės viešosios bibliotekos filialų skaičių ir jų išdėstymą, atsižvelgiant į vietos sąlygas, nustato Savivaldybės taryba“ bei Lietuvos Respublikos kultūros ministro 2016 m. birželio 22 d. Nr. ĮV- 536 įsakymo „Dėl bibliotekos valdymo tobulinimo rekomendacijų patvirtinimo“ II skyriaus „Bibliotekos organizacinė struktūra” 15.2 ir 15.2.1. punktų, kurie numato, kad „struktūrinis teritorinis padalinys, kurį rekomenduojama steigti atsižvelgiant į aptarnaujamos teritorijos gyventojų skaičių” yra „miestuose 1 struktūrinis padalinys 20–30 tūkst. gyventojų”.  Priėmus sprendimą dėl filialo uždarymo reikia pakeisti Šilutės rajono savivaldybės tarybos 2015-06-25 sprendimo Nr. T1-2570 „Dėl Šilutės rajono savivaldybės Fridricho Bajoraičio viešosios bibliotekos nuostatų nauja redakcija patvirtinimo“ 23 punktą „Biblioteka turi 22 struktūrinius padalinius (toliau – filialus), kurių skaičių ir išdėstymą nustato Savininko teises ir pareigas įgyvendinanti institucija. Bibliotekos filialas nėra juridinis asmuo, bet turi Registrų centre įregistruotą buveinę ir veikia pagal Bibliotekos direktoriaus patvirtintus nuostatus ir jį išdėstyti taip: „23. Biblioteka turi 21 struktūrinį padalinį (toliau – filialus), kurių skaičių ir išdėstymą nustato Savininko teises ir pareigas įgyvendinanti institucija. Bibliotekos filialas nėra juridinis asmuo, bet turi Registrų centre įregistruotą buveinę ir veikia pagal Bibliotekos direktoriaus patvirtintus nuostatus“ bei iš patvirtintų Šilutės rajono savivaldybės F. Bajoraičio viešosios bibliotekos nuostatų 5 skyriaus „Bibliotekos struktūra“ 23.2 punkto „Bibliotekos filialai ir jų buveinės“ išbraukti eilutę „23.2.9 „Šilutės miesto filialas – H. Šojaus g. 2A-1, LT-99128, Šilutė“. Įgalioti bibliotekos direktorę įregistruoti pakeitimus Juridinių asmenų registre. Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms“ punktu 1.31.2. perdavė patikėjimo teise valdyti, naudoti ir disponuoti Šilutės rajono savivaldybės Fridricho Bajoraičio viešajai bibliotekai Savivaldybei nuosavybės teise priklausantį nekilnojamąjį turtą Šilutėje, H. Šojaus g. 2A-1 (bendras plotas 68,30 kv. m) Šilutės miesto filialo veiklai vykdyti. Patalpos perduotos neterminuotam laikotarpiui pagal tarp Šilutės rajono savivaldybės administracijos ir Šilutės rajono savivaldybės F. Bajoraičio viešosios bibliotekos direktoriaus 2008 m. spalio 29 d. pasirašytą perdavimo ir priėmimo akto Nr. RS-(9.40)-1004 2 punktą. Vadovaujantis aukščiau išvardintais dokumentais, Šilutės rajono savivaldybės F. Bajoraičio viešosios bibliotekos Šilutės miesto filialo patalpos (buveinė) 2008 m. gruodžio 18 d. įregistruotos Valstybės įmonės registrų centre (pažymėjimo Nr. 472622) panaudos gavėjo – juridinio asmens (k. 190700188), Šilutės rajono savivaldybės Fridricho Bajoraičio viešosios bibliotekos vardu. Šiuo sprendimu nutraukus Šilutės miesto filialo veiklą, yra prašoma panaikinti Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo Savivaldybės biudžetinėms įstaigoms“, pagal kurį buvo perduotas patikėjimo teise valdyti, naudoti ir disponuoti juo Savivaldybei nuosavybės teise priklausantis nekilnojamasis turtas Šilutės rajono savivaldybės Fridricho Bajoraičio viešajai bibliotekai Šilutės miesto filialo veiklai vykdyti. Pagal šį sprendimą Šilutės F. Bajoraičio viešajai bibliotekai yra perduotos 68,30 kv. m bendro ploto patalpos Šilutės miesto filialo veiklai vykdyti.  Vadovaujantis Lietuvos Respublikos bibliotekų įstatymo 3 straipsnio 2 dalies nuostata „..kai biblioteka steigiama, pertvarkoma ar pabaigiama arba steigiamas ar uždaromas jos filialas, bibliotekos steigėjas ar jos valdymo organas informuoja Kultūros ministeriją“. Šiame sprendimo projekte yra siūloma pavesti Šilutės rajono savivaldybės Administracijos direktoriui informuoti Kultūros ministeriją apie Šilutės rajono savivaldybės F. Bajoraičio viešosios bibliotekos Šilutės miesto filialo uždarymą. |
| ***3. Kokių pozityvių rezultatų laukiama.***  |
| Bus įgyvendinamos įstatyminės nuostatos ir lėšas bus galima investuoti į struktūrinių fondų kofinansavimą, tvarkant Tilžės g. 12 patalpas, jas pritaikant bibliotekos reikmėms. Kadangi bibliotekos paslaugos bus teikiamos Šilutės F. Bajoraičio viešojoje bibliotekoje, bendruomenės ir atskirų savivaldybės gyventojų interesai nebus pažeidžiami. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| - |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
|  1. Galioja Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo Savivaldybės biudžetinėms įstaigoms“ 1.31.2. punktas „Šilutėje, H. Šojaus g. 2A-1-1, esančias bibliotekos patalpas (nekilnojamo turto kadastro duomenų byloje Nr. 88/5065, registro Nr. 50/102298, patalpų unikalus Nr. 8898-8001-6016:0056, bendras plotas 68,30 kv. m“, pagal kurį buvo perduotas patikėjimo teise valdyti, naudoti ir disponuoti juo Savivaldybei nuosavybės teise priklausantis nekilnojamas turtas Šilutės rajono savivaldybės Fridricho Bajoraičio viešajai bibliotekai Šilutės miesto filialo veiklai vykdyti. 2. Reikės pakeisti F. Bajoraičio viešosios bibliotekos nuostatų, patvirtintų Šilutės rajono savivaldybės tarybos 2016-06-25 sprendimu Nr. T1-2570 „Dėl Šilutės rajono savivaldybės Fridricho Bajoraičio viešosios bibliotekos nuostatų nauja redakcija patvirtinimo“,23 punktą „23. Biblioteka turi 22 struktūrinius padalinius (toliau – filialus), kurių skaičių ir išdėstymą nustato Savininko teises ir pareigas įgyvendinanti institucija. Bibliotekos filialas nėra juridinis asmuo, bet turi Registrų centre įregistruotą buveinę ir veikia pagal Bibliotekos direktoriaus patvirtintus nuostatus“ ir išdėstyti taip: „23. Biblioteka turi 21 struktūrinį padalinį (toliau – filialus), kurių skaičių ir išdėstymą nustato Savininko teises ir pareigas įgyvendinanti institucija. Bibliotekos filialas nėra juridinis asmuo, bet turi Registrų centre įregistruotą buveinę ir veikia pagal Bibliotekos direktoriaus patvirtintus nuostatus“ bei išbraukti Šilutės rajono savivaldybės F. Bajoraičio viešosios bibliotekos nuostatų 5 skyriaus „Bibliotekos struktūra“ 23.2 punkto „Bibliotekos filialai ir jų buveinės“ 23.2.9 eilutę „Šilutės miesto filialas – H. Šojaus g. 2 a, LT-99128, Šilutė“.  3. Priėmus sprendimą dėl filialo uždarymo reikės pakeisti Šilutės rajono savivaldybės tarybos 2013-04-25 sprendimu Nr. T1-1419 „Dėl Šilutės rajono savivaldybės Fridricho Bajoraičio viešosios bibliotekos ir 22 filialų didžiausio leistino pareigybių skaičiaus nustatymo“. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Nereikia. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
|  1. Parengta Šilutės rajono savivaldybės Fridricho Bajoraičio viešosios bibliotekos tinklo analizė 2017-01-01 d., kuri 2017-01-03 d. pristatyta Šilutės rajono savivaldybės vadovams. 2. Filialo išlaikymui skirtos lėšos - 18 470 Eur (2016 m.). |
| ***8. Projekto autorius ar autorių grupė.*** |
| Vilma Griškevičienė, Kultūros skyriaus vedėja, Laima Dumšienė, Šilutės F. Bajoraičio viešosios bibliotekos direktorė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Šilutės miesto filialas. |
| ***10. Kiti, autorių nuomone, reikalingi pagrindimai ir paaiškinimai.*** |
| [Priedas Nr. 1](KUL01p.docx)  |

Skyriaus vedėja Vilma Griškevičienė